সরকার রাষ্ট্রের তিনটি স্তম্ভ ধ্বংস করে দিয়েছে মন্তব্য করে বিএনপির এ নেতা বলেন, ‘রাষ্ট্রের তিনটি স্তম্ভের মধ্যে নির্বাহী বিভাগকে সরকার দলীয়করণ করে ধ্বংস করে দিয়েছে। ২০১৪ সালের নির্বাচনের মাধ্যমে সংসদকে অকার্যকর প্রতিষ্ঠানে পরিণত করে ধ্বংস করা হয়েছে। আর প্রধান বিচারপতিকে প্রথমে অসুস্থ বানিয়ে পরে পদত্যাগে বাধ্য করার মাধ্যমে বিচারবিভাগ ধ্বংস করে দিয়েছে। উচ্চ আদালতকে নিয়ন্ত্রণ করছে। আজকে বিচার পাওয়ার আর কোনো সুযোগ নেই। এর মাধ্যমে তারা গায়ের জোরে ক্ষমতায় থাকতে চায়।’